**Инвеститор:** СТОЛИЧНА ОБЩИНА

**Обект:** Основен ремонт на ул. “Солунска“ от бул.“Христо

Ботев“ до бул.“Витоша“, район „Триадица“, СО

**Част:** Пътни работи

**Фаза:** РП

**ОБЯСНИТЕЛНА ЗАПИСКА**

По възлагане на Столична община е изготвен проект за „Основен ремонт на ул. “Солунска“ от бул.“Христо Ботев“ до бул.“Витоша“, район „Триадица“, СО“.

Според техническото възлагане е необходимо в РП подмяна на настилката, която в момента са от два пласта – асфалт и отдолу паваж. Съществуващите бордюри са гранитни, които трябва да се запазят. Необходимо е да се проектира отводняване – има отделен проект по тази част.

Проектът цели обособяване на джобове за паркиране, покрити с паважна настилка. Дълбочината на джобовете е 2.00м, дължината в различните отсечки е различна. Напречният наклон на настилката от паваж е 3.00%, според Наредба 2 за планиране и проектиране на комуникационно-транспортната система на урбанизираните територии. Височината на бордюра е избрана 10 см. В джобовете има предвидени оттоци за събиране на дъждовната вода. В геометричното решение са показани транспортните входове, при които бордюра трябва да бъде понижен. Паважната настилка е проектирана от следните пластове:

Среден паваж – 10 / 10 / 10 см

Пясък – 5 см

Заклинен трошен камък с Е=400 МРа – 16 см

Несортирани минерални материали с Е=250 МРа – 34 см.

Общата дебелина на настилката е 65 см, същата каквато е и предлаганата асфалтобетонова настилка за тежко движение в зоната за движение на МПС. При общо валиране на земното легло изпълнението ще е по-лесно при достигане на необходимия еластичен модул - Е=30 Мра.

Предлага се при сходката между асфалтобетоновата настилка и паважната да бъдат наредени едър паваж, играещ ролята на водеща ивица.

Асфалтобетоновата настилка е проектирана за тежко движение, а не за много тежко, защото по ул. “Солунска“ няма МГТ. Пластовете на асфалтобетоновата настилка са следните:

Износващ пласт – 4 см изпълнен с полимермодифициран битум

Неплътен асфалтобетон – 4 см

Битуминизиран трошен камък 12 см

Трошен камък – 45 см с Е=450 МРа

В проекта е предвидена подмяна на тротоарните плочи с плочки 20/20/8 см, съобразно приетите стандарти за ЦГЧ. В зоната на сградите попълванията на остатъка от тротоара ще бъде от дребен паваж 5/5/5 см, спрямо техническото задание, средно то 10 до 40 см. В зоната на входовете под плочите се предвижда бетонова настилка – 16 см, върху полиетиленово фолио. В местата на улуците плочките да се поставят върху циментов разтвор, за да не може водата от тях да извлича бързо пясъка и да не се компрометира бързо новата настилка.

Предвидени са джобове за контейнери за отпадъци в левия тротоар по посока на движението. Размерите са за по 2 контейнера – 2.60 / 1.00 м. Броят на джобовете е според това на колко места в различните отсечки има поставени контейнери.

В проекта има сборен план на подземните комуникации, в който се вижда, че кабелите по тротоарите са доста навътре от бордюрите и няма да бъдат засегнати от джобовете за контейнерите на отпадъци.

В зоната на кръстовищата бордюрите са понижени и има предвидени ивици от тактилни ленти за внимание и информация за хора с увреждания и детски колички при пешеходните пътеки.

В геометричната решение е показана оста по която е пусната нивелетата. Тя не е в оста на улицата, а в мястото на смяна на настилката. По тази ос е пусната нивелета, като наклоните в различните отсечки варират от 0,546% до 1.347% - по-големи са от нормативния минимален надлъжен наклон.

През 10.00 м има проектирани напречни профили, като във всеки един е показана котата на настилката, на бордюра, тротоара при сградите, напречните наклони на настилката и тротоара и котите на земното легло.

На база тези напречни профили е изработена вертикалната планировка.

Има приложен план на настилките.

Изработен е и трасировъчен план в който са дадени координатите на осовите точки. В част геодезия има изработен допълнително трасировъчен план, в който са дадени всички точки по чупките на джобовете, координатите на хоризонталните криви.

В проекта има приложени детайли на настилката, на огражденията за дървета, детайл за поставяне на стълбчетата за пътни знаци.

Има изработен и проекта за Организацията на движение, която е приета на съвет на СО-УАТ и съгласувана в СДВР-ПП. В организацията на движение е показана велосипедна алея покрай левия тротоар по поска на движението. Тя е с ширина 1.00м, спрямо приетата успокоена зона 30км/час през 2017 год. и преди влизането на новата Наредба 2 за планиране и проектиране на комуникационно-транспортната система на урбанизираните територии. – в началото на 2018 год. Приета е и временната организация на движение по време на строителството без график – предлагат се 15 етапа по време на строителството – за всяка отсечка по 3 етапа и кръстовищата отделно – при тях ще се работи нощно време, за да се спира движението минимално.

В проекта има приложени координати на осовите точки, изчисление асфалтобетонова настилка, изработена е количествена сметка по различните участъци и обобщена.

Съставил:

/инж.Ж.Зюмбюлева/